stanford-oval/wikipedia huggingface dataset:
ปาล์มเลื้อย

| ปาล์มเลื้อย |
| --- | --- |

สถานะการอนุรักษ์
 Apparently Secure  (NatureServe)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Trachycarpeae
เผ่าย่อย:: Livistoninae
สกุล:: Serenoa Hook.f.
สปีชีส์:: S.  repens
ชื่อทวินาม
Serenoa repens (Bartram) J.K.Small

ชื่อพ้อง
  ชื่อพ้อง  Corypha repens W.Bartram   Corypha obliqua W.Bartram   Chamaerops serrulata Michx.   Sabal serrulata (Michx.) Schult.f   Sabal serrulatum (Michx.) Schult.f, spelling error   Diglossophyllum serrulatum (Michx.) Schaedtler   Brahea serrulata (Michx.) H.Wendl.   Serenoa serrulata (Michx.) Hook.f. ex B.D.Jacks.   Serenoa repens f. glauca Moldenke  
ปาล์มเลื้อย (อังกฤษ: saw palmetto; ชื่อวิทยาศาสตร์: Serenoa repens) เป็นปาล์มชนิดเดียวในสกุล Serenoa กระจายพันธุ์ในทางตอนใต้ของสหรัฐ เป็นปาล์มกอ สูงประมาณ 2 เมตร ลำต้นมีเส้นผ่านศูนย์กลาง 25 เซนติเมตร ทอดตัวเอนไปกับพื้นดิน ใบรูปพัด กว้างถึง 1 เมตร ขอบใบจักลึกเกือบถึงสะดือ แตกเป็นใบย่อย 10-15 แผ่น สีเขียวอมฟ้า ช่อดอกสมบูรณ์เพศสีขาว ออกระหว่างกาบใบ ยาว 1 เมตร ผลกลม ขนาด 0.8 เซนติเมตร เมื่อสุกมีสีดำ
ปาล์มเลื้อยเป็นพืชทนแล้ง นิยมปลูกเป็นไม้ประดับ สารสกัดจากผลใช้รักษาโรคต่อมลูกหมากโต และการติดเชื้อในระบบทางเดินปัสสาวะ นอกจากนี้ยังรักษาอาการผมร่วงได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มเลื้อย
ข้อมูลที่เกี่ยวข้องกับ Serenoa repens ที่วิกิสปีชีส์
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark
ปาร์ตีแมน

Error ซิงเกิลโดยพรินซ์
ปาร์ตีแมน (อังกฤษ: Partyman) เป็นเพลงของพรินซ์ จากอัลบั้มซาวแทร็กแบทแมนในปี ค.ศ. 1989 ประกอยภาพยนตร์เรื่องแบทแมน เพลงนี้ได้ขึ้นอันดับที่ 1 ในชาร์ตท็อป 40 ในประเทศสหรัฐอเมริกา และกลายเป็นซิงเกิลที่ 4 ของพรินซ์ที่ขี้นชาร์ตอันดับที่ 1 ตามเพลง "แบทแดนซ์" เพลงนี้เป็นหนึ่งในไม่กี่เพลงในอัลบั้มที่เป็นจุดเด่นสำคัญในภาพยนตร์เรื่องนี้ ที่มาพร้อมกับฉากที่ตลกและสมุนของเขาทำให้เสียโฉมสำราญในการจัดแสดงในหอศิลป์เมืองก๊อตแธม
รายการเพลง

"Partyman" – 3:11
"Feel U Up" (Short Stroke) – 3:44
"Partyman" (The Purple Party Mix) – 6:02
"Partyman" (Partyman Music Mix) – 4:31
"Partyman" (The Video Mix) – 6:20
"Feel U Up" (Short Stroke) – 3:44
"Partyman" (Video Mix) – 6:20
"Feel U Up" (Long Stroke) – 6:28
ชาร์ต

| ชาร์ต (1989) | ตำแหน่ง สูงสุด |
| --- | --- |
ออสเตรเลีย (ARIA): 38
เบลเยียม (อัลตราท็อป 50 แฟลนเดอส์): 16
Denmark (IFPI): 10
Germany (Official German Charts): 32
Netherlands (Single Top 100): 16
New Zealand (Recorded Music NZ): 16
Switzerland (Schweizer Hitparade): 25
UK Singles (OCC): 14
US Billboard Hot 100: 18
ปายาส

ปายาสของชาวสแกนดิเนเวียในเทศกาลคริสต์มาสที่ประเทศเดนมาร์ก
ปายาส (อังกฤษ: rice pudding) คือ ข้าวชนิดหนึ่งที่หุงเจือด้วยน้ำหรือน้ำนมและน้ำตาล เป็นอาหารของหลายชนชาติ ซึ่งบางชาติเป็นอาหารหลัก บางชาติเป็นอาหารว่าง
มธุปายาส

ปายาสเจือน้ำผึ้งเรียก มธุปายาส ครั้งหนึ่งนางสุชาดาเคยถวายแด่พระสมณโคดม ในพุทธศาสนิกชนชาวไทยทำอาหารใกล้เคียงกันเนื่องในวันสำคัญทางพุทธศาสนา เรียกว่า กระยาทิพย์ หรือ ข้าวทิพย์ กวนด้วยข้าว น้ำตาล น้ำอ้อย น้ำผึ้ง ถั่วงา และน้ำนม โดยจะให้หญิงพรหมจารีย์เป็นผู้กวน ในภาคเหนือเรียก ข้าวพระเจ้าหลวง ส่วนชาวไทใหญ่เรียก ข้าวซอมต่อหลวง โดยจะนำไปถวายพระพุทธเจ้าในเทศกาลสำคัญทางศาสนาพุทธเช่นกัน
ข้าวเวท

ข้าวเวท หรือ ข้าวเปียก คือข้าวที่หุงด้วยน้ำอ้อยและนม หรือหุงด้วยกะทิ เป็นอาหารที่พราหมณ์ไทยใช้ทำถวายพระเป็นเจ้า โดยจะนำข้าวสุกใส่กะลามะพร้าว แล้วเอากล้วยน้ำไทปักไว้ตรงกลางลูกหนึ่ง ผู้ทำอาหารชนิดนี้ต้องเป็นคนเชื้อสายพราหมณ์เท่านั้น กระทำที่เทวสถานสำหรับพระนครเพื่อถวายพระเป็นเจ้าในพระราชพิธีตรียัมปวายและศิวาราตรี เดิมห้ามผู้หญิงทำอาหารนี้ แต่คลายความเข้มงวดเรื่องเพศลงแล้ว ปัจจุบันผู้ทำส่วนใหญ่มักเป็นผู้หญิง ข้าวเวทนี้ใกล้เคียงกับ ปงกัล (பொங்கல்) ปายาสของทมิฬ เป็นข้าวหุงด้วยน้ำนมและน้ำตาล ถวายแก่สุริยเทพในเทศกาลปงกัล ช่วงมกรสังกรานติของพราหมณ์ในรัฐทมิฬนาฑูและอานธรประเทศ ซึ่งตรงกับพระราชพิธีตรียัมพวาย-ตรีปวายของไทยพอดี
ระเบียงภาพ

ปายาสของชาวเบงกอล
ปายาสของรัฐเกรละ
ปายาสแบบตุรกี
ปายาสแบบสเปน
ปงกัลของชาวทมิฬ
ปัญหาปี ค.ศ. 2038

แอนิเมชันแสดงถึงวันที่ซึ่งจะถูกย้อนกลับไปยังจุดเริ่มต้น เมื่อใช้การเก็บข้อมูลแบบจำนวนเต็ม 32 บิต (ที่เวลา 03:14:08 น. ตามเวลาสากล ในวันที่ 19 มกราคม ค.ศ. 2038)
ปัญหาปี ค.ศ. 2038 (อังกฤษ: Year 2038 problem) เป็นปัญหาในการเก็บข้อมูลของคอมพิวเตอร์ที่เก็บเวลาในรูปแบบของจำนวนเต็มบิต 32 บิต โดยคอมพิวเตอร์รูปแบบนี้เก็บวันที่ตั้งแต่ 00:00:00 นาฬิกา ของวันที่ 1 มกราคม ค.ศ. 1970 ตามเวลาสากลเชิงพิกัด (เรียกเวลานี้ว่า ต้นยุคอ้างอิง) ทำให้คอมพิวเตอร์รูปแบบนี้ไม่สามารถถอดรหัสเวลาได้หลังจาก 03:14:07 นาฬิกา ของวันที่ 19 มกราคม ค.ศ. 2038 ซึ่งปัญหานี้คล้ายกับ ปัญหาปี ค.ศ. 2000 แต่ไม่ได้คล้ายกันในแง่ของการเก็บข้อมูล ซึ่งในกรณีนั้นเป็นการเก็บจำนวนเต็มของปี ค.ศ. ซึ่งเก็บด้วยจำนวนเต็ม 2 หลัก ทำให้เกิดความสับสนขึ้นเมื่อได้ผ่านปี ค.ศ. 2000 ไป โดยระบบปฏิบัติการแบบยูนิกซ์ แบบ 32 บิต จะเก็บวันที่ในรูปแบบของเวลายูนิกซ์ ซึ่งทำให้เมื่อถึงปี ค.ศ. 2038 จะเกิด"ข้อผิดพลาดสหัสวรรษของยูนิกซ์"
สาเหตุ

เวลาที่สามารถแสดงได้บนระบบเวลาของยูนิกซ์แบบจำนวนเต็ม 32 บิต คือ 03:14:07 ตามเวลาสากลเชิงพิกัด ในวันอังคารที่ 19 มกราคม ค.ศ. 2038 (พ.ศ. 2581) คิดเป็น 2,147,483,647 วินาที หลังจากเริ่มวันที่ 1 มกราคม ค.ศ. 1970 การจัดเก็บเวลาจะถูกย้อนกลับไปอีกครั้งและเก็บเป้นจำนวนเต็มลบ ซึ่งจะทำให้ระบบแสดงวันที่เป็นวันที่ 13 ธันวาคม ค.ศ. 1901 แทนที่จะเป็น 19 มกราคม ค.ศ. 2038 เนื่องจากเกิดบิตจำนวนเต็มล้น (overflow) ทำให้การนับเกิดผิดพลาด และจะกลับบิตเครื่องหมาย โดยจะเป็นจำนวนเต็มลบที่มากที่สุด (เกิดจากการนับขึ้นไปจนถึง 0) โดยปัญหาเช่นนี้เป็นปัญหาใหญ่ในระบบการคำนวณ
โดยจะมีโปรแกรมที่สามารถทำงานกับเวลาในอนาคตได้เพื่อแก้ปัญหานี้ต่อไป (เช่น โปรแกรมสามารถทำงานได้กับวันที่ในอีก 20 ปีข้างหน้า) โดยคาดว่าจะได้รับการพัฒนาภายในปี ค.ศ. 2018
ปัญหา

ในเดือนพฤษภาคม พ.ศ. 2549 ได้มีรายงานเกี่ยวกับการปรากฎของปัญหาปี ค.ศ. 2038 บนซอฟต์แวร์ของเอโอแอลเซิร์ฟเวอร์ ซึ่งซอฟต์แวร์ถูกแบบมาพร้อมกับความยากต่อการจัดการฐานข้อมูล โดยคำร้องขอจะไม่ผิดพลาด ซึ่งคำนวณเหตุการณ์พิเศษเช่นนี้ด้วยการระบุวันที่ที่จะเกิดการผิดพลาดในอนาคต เซิร์ฟเวอร์ได้ระบุถึงเวลาที่เกิดผิดพลาดหลังจากผ่านไป 1 พันล้านวินาที (ประมาณ 32 ปี) หลังจาก 21:27:25 นาฬิกา ในวันที่ 12 พฤษภาคม ค.ศ. 2006 หลังจากถึงเวลานั้นการคำนวณจะล้นและย้อนกลับไปยังเวลาในอดีต เหตุมาจากซอฟต์แวร์ผิดพลาด เมื่อปัญหาได้รับการแก้ไข เอโอแอลเซิร์ฟเวอร์ได้จัดการแก้ไขไฟล์และตั้งเวลาผิดพลาดไปยังค่าที่ต่ำกว่า
ผู้เล่นเกมหรือแอปพลิเคชันจะเกิดปัญหาเมื่อโปรแกรมทำงานผิดพลาด โดยสามารถแก้ไขเบื้องต้นด้วยการปรับเวลาไปยังวันที่ก่อน 19 มกราคม ค.ศ. 2038
ช่องโหว่ของระบบ

ระบบฝังตัว เป็นระบบที่ได้รับผลกระทบกับปัญหานี้มากที่สุดระบบหนึ่ง
ในการขนส่งเช่นเครื่องบินหรือรถยนต์ส่วนใหญ่จะใช้ระบบฝังตัว ซึ่งในระบบฝังตัวของยานยนต์นี้ รวมไปถึงระบบเบรกอัตโนมัติ (ABS), ระบบควบคุมอิเล็กทรอนิกส์ (ESC/ESP), ระบบควบคุมแรง (TCS) และการขับเคลื่อนอัตโนมัติแบบ 4 ล้อ ส่วนเครื่องบินจะได้รับผลกระทบในด้านของระบบระบุพิกัด รวมถึงระบบนำทางด้วย อย่างไรก็ดี ไม่ได้หมายความว่าทุกระบบจะต้องเกิดข้อผิดพลาดโดยที่จะไร้ทางแก้ไข ในหลาย ๆ ระบบไม่ต้องการใช้วันที่ หรืออาจต้องการเพียงความแตกต่างของวันเวลา ซึ่งจะทำให้ไม่เกิดปัญหามากเท่าที่ควร ทำให้กรณีนี้เป็นการออกมาตรฐานตามกฎหมายขึ้น เช่น ซีเออาร์บี (CARB)
ระบบฝังตัวถูกใช้ในการสื่อสารเช่นกัน รวมไปถึงโทรศัพท์มือถือและอุปกรณ์ที่ใช้ระบบอินเทอร์เน็ต (เช่น เราเตอร์, แอคเซสพอยต์ไวเลส) ซึ่งระบบเหล่านี้ต้องการใช้วันเวลาที่ถูกต้องอย่างสม่ำเสมอบนระบบปฏิบัติการแบบยูนิกซ์ ยกตัวอย่างเช่น ปัญหานี้จะทำให้อุปกรณ์ที่ใช้แอนดรอยด์ เกิดข้อผิดพลาดและไม่สามารถเปิดขึ้นมาใหม่ได้เมื่อเวลาเปลี่ยนไปในวันที่นั้น
ในปี ค.ศ. 2012 ระบบฝังตัวส่วนใหญ่จะใช้ไมโครโพรเซสเซอร์ 8 บิต หรือ 16 บิต ยกเว้นคอมพิวเตอร์ที่เริ่มใช้ 64 บิตกันแล้ว
แม้ว่าจะใช้เวลา 18 ถึง 24 เดือน ที่ระบบเทคโนโลยีคอมพิวเตอร์จะได้รับการปรับปรุงใหม่ แต่ระบบฝังตัวนั้นถูกออกแบบให้ใช้ได้อย่างทนทานนานหลายปี ซึ่งจะทำให้เกิดความเป็นไปได้ว่าจะมีระบบฝังตัวคงเหลือใช้อยู่จนถึงปี ค.ศ. 2038 ด้วย อีกทั้งมีความเป็นไปได้สูงที่จะไม่สามารถปรับปรุงซอฟต์แวร์ใหม่ในระบบฝังตัวเหล่านั้น
ฐานข้อมูลมายเอสคิวเอล ที่มีฟังก์ชัน UNIX_TIMESTAMP() จะคืนค่า 0 หลังจาก 03:14:07 น. ของวันที่ 19 มกราคม ค.ศ. 2038
โครงสร้างข้อมูลที่ได้รับผลกระทบ

ระบบโครงสร้างข้อมูลในปัจจุบันมีการจัดเก็บข้อมูลแบบ 32 บิตค่อนข้างมาก ด้านล่างนี้คือรายการของรูปแบบโครงสร้างข้อมูลที่ได้รับผลกระทบ ซึ่งเป็นโครงสร้างที่ใช้ระบบเวลายูนิกซ์
ระบบจัดเก็บข้อมูล (ระบบจัดเก็บข้อมูลส่วนใหญ่ใช้ได้เพียง 32 บิต ในการแสดงเวลาในไอโนด)
ไฟล์ไบนารี (ใช้การระบุเวลา 32 บิต)
ฐานข้อมูล (ใช้การระบุเวลา 32 บิต)
ภาษาที่ใช้เรียกฐานข้อมูล เช่น เอสคิวแอล (การใช้คำสั่ง UNIX_TIMESTAMP())
ตัวอย่างระบบที่ได้รับผลกระทบในส่วนของโครงสร้างข้อมูลที่มีการจัดเก็บแบบ 32 บิต
ระบบที่ใช้ภาษาโคบอล ในยุค ค.ศ. 1970–1990 ซึ่งไม่สามารถเข้าได้กับระบบที่รองรับปัญหา ค.ศ. 2038
โรงงานที่ถูกตั้งโปรแกรมไว้แล้ว
อุปกรณ์ทางการแพทย์
อุปกรณ์ทางการทหาร
ในส่วนของระบบที่ใช้โครงสร้างข้อมูลแบบ 32 บิต จะทำให้เกิดความเสี่ยง โดยความเสียหายจะขึ้นอยู่กับความล้มเหลวว่าเกิดผลกระทบมากน้อยเพียงใด
ดูเพิ่ม

ปัญหาปี ค.ศ. 2000
เมธี เทพาคำ

เมธี เทพาคำ (8 ตุลาคม พ.ศ. 2535 – ) เป็นนักมวยปล้ำฟรีสไตล์ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2011 รุ่น 96 กก. ที่ปาเล็มบัง ประเทศอินโดนีเซีย และรางวัลเหรียญเงินจากการแข่งมวยปล้ำในซีเกมส์ 2013 รุ่น 84 กก. ที่ย่างกุ้ง ประเทศพม่า
นอกจากนี้ เขายังเป็นครูที่โรงเรียนน้ำริดวิทยา
ปาปริกา

ปาปริกา (อังกฤษ: Paprika) เป็นเครื่องเทศที่ทำจากพริกแดงแห้งและบด โดยปรกติจะทำจากพริกในชนิดพันธุ์ Capsicum annuum พริกที่ใช้ทำปาปริกามักจะรสเบากว่าและมีเนื้อบางกว่าพริกที่รับประทานกันทั่วไป
พริกพันธุ์ต่าง ๆ สามารถสืบเชื้อสายได้ถึงบรรพบุรุษในอเมริกาเหนือ โดยเฉพาะอย่างยิ่งในเม็กซิโกกลาง ซึ่งมีการปลูกพริกมานานหลายศตวรรษ ต่อมาพริกได้ถูกนำมาสู่โลกเก่า โดยสเปนในช่วงคริสต์ศตวรรษที่ 16 เครื่องปรุงรสนี้ใช้เพื่อเพิ่มสีสันและรสชาติให้กับอาหารหลายประเภทในที่ต่าง ๆ ทั่วโลก
การค้าขายปาปริกาขยายจากคาบสมุทรไอบีเรียไปยังแอฟริกาและเอเชีย และในที่สุดก็ไปถึงยุโรปกลางผ่านคาบสมุทรบอลข่าน ซึ่งในขณะนั้นอยู่ภายใต้การปกครองของออตโตมัน ซึ่งสามารถอธิบายเหตุผลที่ว่าทำไมคำว่าปาปริกามีที่มาจากภาษาฮังการี ในภาษาสเปนปาปริการู้จักกันในชื่อ pimentón ตั้งแต่คริสต์ศตวรรษที่ 16 พริกนี้กลายเป็นส่วนผสมทั่วไปในอาหารของแคว้นเอซเตรมาดูราตะวันตก แม้จะปรากฏในยุโรปกลางตั้งแต่ช่วงเริ่มต้นของการยึดโดยออตโตมัน แต่ปาปริกาก็ไม่ได้รับความนิยมในฮังการีจนถึงปลายคริสต์ศตวรรษที่ 19
ปาปริกามีความเผ็ดตั้งแต่เผ็ดน้อยถึงเผ็ดมาก รสชาติแตกต่างกันไปในแต่ละประเทศ แต่พืชที่ปลูกเกือบทั้งหมดมักจะมีความหวาน ปาปริกาหวานส่วนใหญ่ประกอบด้วยเปลือกพริกโดยเอาเมล็ดออกมากกว่าครึ่งหนึ่ง ในขณะที่ปาปริกาเผ็ดประกอบด้วยเมล็ด ก้าน ออวุล และกลีบเลี้ยง การที่ปาปริกามีสีแดง ส้ม หรือเหลือง เป็นเพราะสารแคโรทีนอยด์
ประวัติและศัพทมูลวิทยา

พริกเป็นวัตถุดิบในการผลิตพริกปาปริกา มีต้นกำเนิดมาจากอเมริกาเหนือ ซึ่งปลูกในป่าในเม็กซิโกกลาง และได้รับการเพาะปลูกมาเป็นเวลาหลายศตวรรษโดยชาวเม็กซิโก ต่อมาได้แนะนำมาสู่โลกเก่าที่สเปนในคริสต์ศตวรรษที่ 16 โดยเป็นส่วนหนึ่งของการแลกเปลี่ยนโคลัมเบีย
พริกที่ใช้ทำปาปริการูปแบบฮังการีปลูกในปี ค.ศ. 1569 โดยชาวตุรกีที่บูดอ (ปัจจุบันเป็นส่วนหนึ่งของบูดาเปสต์ เมืองหลวงของฮังการี) ปาปริกาในยุโรปกลางมีรสชาติเผ็ดจนถึงคริสต์ทศวรรษที่ 1920 เมื่อเกษตรกรที่เซเกดพบพริกที่มีรสหวานจึงได้ทำการทาบกิ่งเข้ากับต้นอื่น ๆ
คำว่า ปาปริกา ในภาษาไทยเป็นการทับศัพท์มาจากคำว่า paprika ในภาษาอังกฤษ พบการใช้คำว่า paprika ในภาษาอังกฤษครั้งแรกตั้งแต่ปี ค.ศ. 1896 แม้ว่าจะมีการอ้างอิงถึงปาปริกาของตุรกีก่อนหน้านี้ในปี ค.ศ. 1831 คำนี้มาจากคำว่า paprika ในภาษาฮังการี ซึ่งเป็นคำที่มาจาก piper ในภาษาละติน หรือ πιπέρι (piperi) ในภาษากรีกสมัยใหม่ ซึ่งสืบทอดมาจากคำว่า पिप्पलि (pippali) ในภาษาสันสกฤต
ระเบียงภาพ

รูปทรงและสีต่าง ๆ ของพริกที่ใช้ทำปาปริกา
ชาวสวนปาปริกาในแทนซาเนีย
พริกแดงที่ผึ่งอากาศให้แห้งก่อนแปรรูปเป็นผง
ปาปริกาทั้งแบบบดแล้วและทั้งพริกขายที่ตลาดใน เบลเกรด เซอร์เบีย
ปาปริการมควัน ซึ่งเรียกว่า pimentón ในภาษาสเปน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ผงปาปริกา
Magyar Fűszerpaprika Múzeum (Kalocsa) – พิพิธภัณฑ์ในประเทศฮังการี
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  อิสราเอล  สหรัฐ  เช็กเกีย 
วิกิพจนานุกรม
ปาล์มชาแมรอปส์

| ปาล์มชาแมรอปส์ |
| --- | --- |

Chamaerops humilis var. humilis ในซิซิลี

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Corypheae
สกุล:: Chamaerops L.
สปีชีส์:: C.  humilis
ชื่อทวินาม
Chamaerops humilis L.

ปาล์มชาแมรอปส์ (อังกฤษ: European fan palm, Mediterranean dwarf palm, dwarf fan palm; ชื่อวิทยาศาสตร์: Chamaerops humilis) เป็นปาล์มชนิดเดียวในสกุล Chamaerops มีถิ่นกำเนิดในบริเวณเมดิเตอร์เรเนียน นิยมปลูกเป็นไม้ประดับ ใบอ่อนสามารถรับประทานได้ และนำมาทำของใช้ได้ และมีการใช้พืชชนิดนี้ในการแพทย์ท้องถิ่นของแอลจีเรีย
ปาล์มชาแมรอปส์เป็นปาล์มแตกกอ สูงได้ถึง 5 เมตร ลำต้นมีเส้นผ่านศูนย์กลาง 30 เซนติเมตร มีเส้นใยติดแน่นที่โคนกาบ ใบรูปพัด ขอบใบจักลึกครึ่งใบ ขนาด 80 เซนติเมตร หลังใบมีนวลสีขาว ก้านใบยาว 50 เซนติเมตร ขอบก้านมีหนามแหลม ช่อดอกสั้น ออกระหว่างกาบใบ มีทั้งดอกแยกเพศและดอกสมบูรณ์เพศอยู่บนต้นเดียว ผลกลม ขนาด 1-2 เซนติเมตร เมื่อสุกมีสีเหลืองอมส้ม
ปาล์มชาแมรอปส์มี 3 พันธุ์พืช (variety) 2 พันธุ์เพาะ (cultivar) ได้แก่:
Chamaerops humilis var. argentea André (ชื่อพันธุ์พ้อง cerifera)
Chamaerops humilis var. epondraes
Chamaerops humilis var. humilis
Chamaerops humilis 'Vulcano'
ระเบียงภาพ

ดอกเพศเมีย
ดอกเพศผู้
ผลสุก
ใบ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มชาแมรอปส์
ข้อมูลที่เกี่ยวข้องกับ Chamaerops humilis ที่วิกิสปีชีส์
FPS123/FP123: Chamaerops humilis European Fan Palm เก็บถาวร 2015-05-06 ที่ เวย์แบ็กแมชชีน
Chamaerops humilis | Plants & Flowers
ปาวา

ปาวา  (อังกฤษ: Pava) คือเมืองโบราณในสมัยพุทธกาล เคยเป็นเมืองหลวง 1 ใน 2 เมืองหลวงของเจ้ามัลลกษัตริย์แห่งแควันมัลละ 1 ใน 16 มหาชนบทในสมัยพุทธกาล ปาวาตามที่ปรากฏเรื่องราวในคัมภีร์ทางพระพุทธศาสนานั้นเป็นเมืองที่พระพุทธเจ้าเคยเสด็จผ่านเมื่อคราวเสด็จจากเมืองเวสาลีไปยังกุสินารา เพื่อเสด็จดับขันธปรินิพพาน โดยพระพุทธเจ้าได้แวะพักที่ป่ามะม่วงของนายจุนทะเพื่อฉลองศรัทธาเสวยอาหารมื้อสุดท้ายของพระองค์ที่นายจุนทะกัมมารบุตร (นายจุนทะบุตรของนายช่างทอง) จัดถวาย
ปัจจุบันเมืองปาวาเป็นโบราณสถาน ตั้งอยู่ 15 กิโลเมตรทางตะวันออกของกุสินารา ในรัฐอุตตรประเทศ ประเทศอินเดีย
ความสำคัญ

พระพุทธเจ้าได้เสด็จผ่านเมืองแห่งนี้เพื่อไปยังสาลวโนทยาน เมืองกุสินารา โดยได้แวะพักที่ป่ามะม่วงของนายจุนทะและรับฉลองศรัทธาด้วยสุกรมัทวะตามรับสั่งของพระองค์ เป็นพระกระยาหารมื้อสุดท้าย หลังจากพระองค์เสร็จภัตตกิจ พระองค์ได้ประชวรลงปักขันธิกาพาธอย่างหนัก ทรงสั่งให้นายจุนทะนำสุกรมัทวะไปฝังไว้ ณ บ่อน้ำ (ซึ่งบ่อนี้ยังปรากฏมาจนปัจจุบัน)  หลังจากอนุโมทนาทานแล้ว ได้เสด็จไปยังเมืองกุสินาราโดยแวะที่กกุธารนทีระหว่างทาง
หลังพุทธปรินิพพาน เมืองปาวาได้รับส่วนแบ่ง 1 ใน 8 ส่วน แห่งพระบรมสารีริกธาตุจากโทณพราหมณ์ด้วย โดยปรากฏสถูปบรรจุพระบรมสารีริกธาตุอยู่จนปัจจุบันนี้ (แต่พระบรมสารีริกธาตุได้ถูกพระเจ้าอโศกอัญเชิญไปประดิษฐานในที่อื่นแล้ว)
ปัจจุบันนอกจากสถูปพระบรมสารีริกธาตุแล้ว ยังมีจุนทะสถูป สถานที่เสยพระกระยาหารครั้งสุดท้ายของพระพุทธองค์ด้วย โดยใกล้ ๆ กับสถูปมีบ่อน้ำโบราณซึ่งสันนิษฐานว่าเป็นบ่อเดียวกันกับบ่อที่ฝังพระกระยาหารมื้อสุดท้ายของพระพุทธเจ้า
ดูเพิ่ม

การแสวงบุญของชาวพุทธในดินแดนพุทธภูมิ
maps.google
จุนทะสถูป สถูปโบราณที่สร้างขึ้นเพื่อระลึกถึงสถานที่เสวยพระกระยาหารมื้อสุดท้ายของพระพุทธเจ้า
ปาร์ตีร็อคแอนเธม

ปาร์ตีร็อคแอนเธม (อังกฤษ: Party Rock Anthem) เป็นเพลงแนวแดนซ์ป็อป, อิเล็กทรอเฮาส์ และแอซิดเฮาส์อเมริกันโดย LMFAO เนื้อร้องโดนนักร้องชาวอังกฤษเลอว์เลน เบนเนตต์ และกูนร็อค วางจำหน่ายเป็นซิงเกิลแรกจากอัลบั้มที่สองของพวกเขาคือ Sorry for Party Rocking จะสอดแทรกจากเนื้อเพลงของ ริค รอสส์ คือ Hustlin'
รายการเพลง

ดาวน์โหลด
"Party Rock Anthem" – 4:23
ซีดีซิงเกิล
"Party Rock Anthem" (Album Version) – 4:23
"Party Rock Anthem" (Audiobot Remix) – 6:01
รีมิกซ์
"Party Rock Anthem" (Wideboys Radio Edit) – 3:25
"Party Rock Anthem" (Wideboys Club Mix) – 5:49
"Party Rock Anthem" (Christopher Lawrence Radio Edit) – 3:38
"Party Rock Anthem" (Christopher Lawrence Club Mix) – 7:11
"Party Rock Anthem" (Russ Chimes Dub) – 6:25
"Party Rock Anthem" (Alesso Remix) – 5:49
"Party Rock Anthem" (Benny Benassi Radio Edit) – 3:36
"Party Rock Anthem" (Benny Benassi Club Mix) – 6:17
"Party Rock Anthem" (Benny Benassi Dub Remix) – 6:01
"Party Rock Anthem" (Avollo Remix) - 6.17
"Party Rock Anthem" (Audiobot Remix) – 6:01
"Party Rock Anthem" (Cherry Cherry Boom Boom Bomber Remix) – 4:02
"Party Rock Anthem" (DJ Enferno Remix) – 4:52
"Party Rock Anthem" (Kim Fai Remix) – 6:53
"Party Rock Anthem" (Millions Like Us Dubstep Remix) – 4:38
"Party Rock Anthem" (Arion Dubstep Remix) – 3:23
"Party Rock Anthem" (Alyn's Goin Hard remix) – 4:20
"Party Rock Anthem" (Mt Parahaki Dubstep remix) – 4:22
"Party Rock Anthem" (DJ Bent Dutch Remix) - 5:54
"Party Rock Anthem" (Ram6 edit remix) - 4:05
แหล่งข้อมูลอื่น

Official Website
เนื้อเพลงเต็มของเพลงนี้ ที่เมโทรลิริกส์
ปิโตรเลียมเจลลี

ปิโตรเลียมเจลลี
ปิโตรเลียมเจลลี (อังกฤษ: petroleum jelly) หรือ ปิโตรลาทัม (petrolatum) เป็นเนื้อสารไฮโดรคาร์บอนกึ่งแข็ง มีเลขคาร์บอนสูงกว่า 25 ลักษณะไม่มีสีถึงสีเหลืองอ่อน ไม่มีกลิ่นและรส มีจุดหลอมเหลวระหว่าง 40–70 องศาเซลเซียส (105–160 องศาฟาเรนไฮต์) ติดไฟเมื่อเปลี่ยนสถานะเป็นของเหลว ส่วนที่ติดไฟคือไอระเหยไม่ใช่ตัวของเหลว ปิโตรเลียมเจลลีไม่ละลายน้ำ แต่ละลายในตัวทำละลายอินทรีย์ เช่น ไดคลอโรมีเทน คลอโรฟอร์ม เบนซีน และน้ำมันสน มีเลขอีคือ E905b
วัตถุดิบของปิโตรเลียมเจลลีได้รับการค้นพบครั้งแรกในปี ค.ศ. 1859 ที่แท่นขุดเจาะน้ำมันในเมืองไททัสวิลล์ รัฐเพนซิลเวเนีย ประเทศสหรัฐ คนงานแท่นขุดเจาะใช้สารนี้ทาแผลเพราะเชื่อว่าช่วยสมานแผลเร็วขึ้น ต่อมารอเบิร์ต ชีสโบรห์ นักเคมีผู้เคยมีผลงานกลั่นเชื้อเพลิงจากน้ำมันจากวาฬหัวทุย มาที่เมืองนี้เพื่อศึกษาสารชนิดนี้ เขาเก็บตัวอย่างสารไปสกัดและกลั่นจนได้เจลสีอ่อนที่มีคุณสมบัติในการรักษาบาดแผล ในปี ค.ศ. 1870 ชีสโบรห์ตั้งโรงงานผลิตปิโตรเลียมเจลลีในชื่อวาสลีน และจดสิทธิบัตรวิธีการผลิตในปี ค.ศ. 1872
เดิมปิโตรเลียมเจลลีได้รับการวางตลาดในฐานะขี้ผึ้งสำหรับใช้เฉพาะจุด แต่ต่อมาใช้เป็นส่วนผสมผลิตภัณฑ์บำรุงเส้นผมและผิวหนัง นอกจากนี้ยังใช้ในการเคลือบผิว หล่อลื่น ป้องกันสนิม และเป็นตัวรักษาสภาพในวัตถุระเบิด ปิโตรเลียมเจลลีเป็นที่ยอมรับทั่วไปว่าปลอดภัย แต่อาจส่งผลข้างเคียงในรายที่มีอาการแพ้ ขณะที่สำนักงานเคมีภัณฑ์ยุโรป (European Chemicals Agency หรือ ECHA) ระบุว่าสารนี้อาจก่อมะเร็ง เนื่องจากในกระบวนการสกัดปิโตรเลียมเจลลีมีสารก่อมะเร็งผสมอยู่ และสารมีระดับความบริสุทธิ์แตกต่างกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปิโตรเลียมเจลลี
"Petroleum jelly - MSDS" (PDF). CDH Fine Chemicals.
ปิตุฆาต

ปิตุฆาต (อังกฤษ: patricide) หมายถึง การฆ่าบิดาของตัวเอง คำว่า "ปิตุฆาต" มาจากการรวมกันของ 2 คำคือ ปิตุ (พ่อ) และ ฆาต (ฆ่า) สำหรับคำในภาษาอังกฤษ patricide มาจากการรวมกันของคำในภาษาละติน pater (พ่อ) และคำปัจจัย -cida (ฆ่า)
ในทางกฎหมาย การทำปิตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา
ตัวอย่างการปิตุฆาต

พระเจ้าพิมพิสาร พระราชาแห่งกรุงราชคฤห์ ทรงถูกพระเจ้าอชาตศัตรู พระราชโอรส สั่งจองจำจนเสด็จสวรรคต
พระเจ้าอชาตศัตรู พระราชาแห่งกรุงราชคฤห์ ทรงถูกพระเจ้าอุทัยภัทร พระราชโอรส ลอบปลงพระชนม์
การสังหารหมู่ราชวงศ์เนปาล (1 มิถุนายน พ.ศ. 2544)
ดูเพิ่ม

การฆ่าคน
ปีขั้วโลกสากล

ปีขั้วโลกสากล (อังกฤษ: International Polar Year) เกิดจากนักวิทยาศาสตร์ได้กำหนดเริ่มตั้งแต่เดือนมีนาคม พ.ศ. 2550 - 2552 เพื่อกระตุ้นให้นักวิทยาศาสตร์ทั่วโลกมีความร่วมมือกันในการวางแผนสำรวจ และทำการศึกษาวิจัยขั้วโลก ซึ่งในอดีตได้เคยมีการจัดปีขั้วโลกสากลมาแล้ว 3 ครั้ง คือ พ.ศ. 2425 - 2426 (สมัยรัชกาลที่ 5) พ.ศ. 2475 - 2476 (สมัยรัชกาลที่ 7) และครั้งสุดท้ายคือ พ.ศ. 2500 - 2501
ปาล์มขวด

| ปาล์มขวด |
| --- | --- |

ต้นปาล์มขวดในธรรมชาติที่รัฐฟลอริดา

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Arecoideae
เผ่า:: Roystoneae
สกุล:: Roystonea
สปีชีส์:: R.  regia
ชื่อทวินาม
Roystonea regia (Kunth) O.F.Cook

ชื่อพ้อง
  ชื่อพ้อง Oreodoxa regia Kunth   Oenocarpus regius (Kunth) Spreng.   Palma elata W.Bartram   Roystonea floridana O.F.Cook   Euterpe jenmanii C.H.Wright   Euterpe ventricosa C.H.Wright   Roystonea jenmanii (C.H.Wright) Burret   Roystonea elata (W.Bartram) F.Harper   Roystonea ventricosa (C.H.Wright) L.H.Bailey   Roystonea regia var. hondurensis P.H.Allen  
ปาล์มขวด (อังกฤษ: royal palm, ชื่อวิทยาศาสตร์: Roystonea regia) เป็นปาล์มในวงศ์ย่อยหมาก (Arecoideae) มีถิ่นกำเนิดทางตอนใต้ของรัฐฟลอริดา เม็กซิโก อเมริกากลาง และแคริบเบียน  ปาล์มขวดเป็นต้นไม้ประจำประเทศคิวบา
ลักษณะทางพฤกษศาสตร์

ปาล์มขวดเป็นปาล์มต้นเดี่ยว ลำต้นคอดใกล้โคนและป่องกลาง ลำต้นมีเส้นผ่านศูนย์กลาง 50 เซนติเมตร สูงได้ถึง 25 เมตร คอสีเขียวเข้มและยาวถึง 1 เมตร ใบรูปขนนก ทางใบยาว 5-6 เมตร ใบย่อยเรียวยาวและแตกออกเป็นสองทิศทาง ช่อดอกแยกเพศอยู่ร่วมต้น ออกใต้คอ ช่อสีขาวนวลขนาดใหญ่ ผลกลม ขนาด 1-1.5 เซนติเมตร เมื่อสุกมีสีน้ำตาลเข้มถึงม่วง
ประโยชน์

ปาล์มขวดเป็นปาล์มประดับที่ต้องการแสงแดดจัด นิยมปลูกกลางแจ้ง เช่น สวนสาธารณะ ริมทางเดิน ถนนริมทะเล ไม่นิยมปลูกในสนามเด็กเล่นหรือใกล้บ้านเพราะใบใหญ่ เมื่อร่วงลงมาอาจทำอันตรายต่อคนหรือสิ่งของ และรากอาจทำลายโครงสร้างสิ่งก่อสร้างได้
ยอดอ่อนของปาล์มขวดนำมารับประทานได้คล้ายยอดมะพร้าว ผลใช้ผสมเป็นอาหารเลี้ยงหมู  เส้นใยจากกาบใบนำมาทำเครื่องจักสาน และรากใช้เป็นยาขับปัสสาวะได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปาล์มขวด
ข้อมูลที่เกี่ยวข้องกับ Roystonea regia ที่วิกิสปีชีส์
เฟืองแบบบราวน์

เฟืองแบบบราวน์ คือ การทดลองทางความคิด เกี่ยวกับเครื่องจักรนิรันดร์ ที่เห็นได้ชัดซึ่งตั้งโดย ริชาร์ด ไฟยน์แมน ในการบรรยาย ฟิสิกส์ ณ สถาบันเทคโนโลยีแคลิฟอร์เนีย ในวันที่ 11 พฤษภาคม ค.ศ. 1962 เพื่อเป็นการอธิบาย กฎทางเทอร์โมไดนามิกส์
อุปกรณ์ในการทดลองทางความคิดประกอบด้วยเกียร์ซึ่งมี เฟืองหมุนทางเดียว โดยที่มันสั่นภายใต้ การเคลื่อนที่แบบบราวน์ (เป็นที่มาของชื่อดังกล่าว) ใน heat bath แนวคิดคือว่าการเคลื่อนที่ในทิศหนึ่งจะสามารถเป็นไปได้ตามเฟือง แต่การเคลื่อนที่ในทิศตรงกันข้ามจะถูกกันไว้ เกียร์จึงหมุนด้วยแรงเล็ก ๆ ไปเรื่อย ๆ ในทิศหนึ่งโดยปราศจาก heat gradient ใด ๆ นี่เป็นการหักล้าง กฎข้อที่สองของเทอร์โมไดนามิกส์ ซึ่งเริ่มไว้ว่า "มันเป็นไปไม่ได้สำหรับเครื่องมือใดที่จะทำงานในวัฏจักรหนึ่งโดยรับความร้อนจากระบบ reservoir เดียวและเกิดงานลัพธ์ขึ้น"
ถึงแม้ว่าในตอนแรก เฟืองแบบบราวน์ดูจะสกัดเอางานที่ใช้ได้จากการเคลื่อนที่แบบบราวน์ ไฟนย์แมนแสดงผ่านรายละเอียดข้อโต้แย้งจำนวนหนึ่งว่า การทำงานของมันจะทำลายตัวเอง และในความเป็นจริงจะไม่สามารถสร้างงานใด ๆ ได้ วิธีการง่าย ๆ ที่ทำให้เห็นภาพว่าเครื่องกลดังกล่าวนั้นใช้ไม่ได้ คือ การระลึกว่าเฟืองหมุนทางเดียวก็เป็นไปตามการเคลื่อนที่แบบบราวน์เช่นกัน อันที่จริงแล้วเฟืองจะมีขนาดเทียบได้กับเกียร์และทำตัวตามการเคลื่อนที่ของของขนาดเดียวกัน ดังนั้นเมื่อใดที่เครื่องกลเฟืองไปข้างหน้า มันก็จะไถลไปด้วยเนื่องจากการเคลื่อนที่แบบบราวน์ของเฟือง อย่างไรก็ตาม แนวคิดนี้นำไปสู่การพัฒนามอเตอร์แบบบราวน์ซึ่งสามารถสร้างงานที่เป็นประโยชน์ได้ แต่ไม่ขัดแย้งกับกฎทางเทอร์โมไดนามิกส์
แหล่งข้อมูลอื่น

Why is a Brownian motor not a perpetuum mobile of the second kind? เก็บถาวร 2003-12-06 ที่ เวย์แบ็กแมชชีน
Coupled Brownian Motors - Can we get work out of unbiased fluctuation? เก็บถาวร 2009-05-10 ที่ เวย์แบ็กแมชชีน
ปิแอร์ โอมิดดียาร์

ปิแอร์ โอมิดดียาร์
ปิแอร์ โอมิดดียาร์ (อังกฤษ: Pierre Omidyar, อาหรับ: پیر امیدی) เกิดเมื่อ 21 มิถุนายน พ.ศ. 2510 (ค.ศ. 1967) นักธุรกิจชาวอเมริกัน และนักสังคมสงเคราะห์ (philanthropist) ผู้ก่อตั้งธุรกิจออนไลน์อีเบย์ ธุรกิจออนไลน์ที่มีผู้ใช้มากที่สุดในโลก